Foto: Xalqaro press-klub Xalqaro press-klub sessiyada Prezident Shavkat Mirziyoyevning joriy yil 14 maydagi “Tadbirkorlik faoliyatini qo‘llab-quvvatlash va himoya qilish tizimini tubdan takomillashtirish chora-tadbirlari to‘g‘risida”gi farmoni mazmun-mohiyati muhokama qilinmoqda. O‘zA xabariga ko‘ra, unda Savdo-sanoat palatasi raisi Adham Ikromovning ta’kidlashicha, endilikda tashkil etiladigan O‘zbekiston Respublikasi bosh vazirining Tadbirkorlar murojaatlarini ko‘rib chiqish qabulxonalarida Savdo sanoat-palatasidan ham vakil bo‘ladi. Sessiyada tadbirkorlarga yer ajratish bo‘yicha muammolar ham ko‘tarildi. – Yer ajratishda byurokratik to‘siqlar bor. Viloyatlarda hokimliklar yerni auksionga chiqarmayapti. Hujjatlar stol ustida qolib ketyapti. Hokimlikning yer ajratish bo‘yicha vakolatini qisqartirish kerak. Shu sababli Yer kodeksiga o‘zgartirishlar kiritilmoqda, – deydi adliya vaziri Ruslanbek Davletov.